google/wiki40b huggingface dataset:
Βασίλης Σκουλάς

Καλλιτεχνικό Έργο

Τον πρώτο του δίσκο ηχογράφησε το 1965,ο οποίος περιείχε κοντυλιές με τον Θανάση Σταυρακάκη και τον Νίκο Ξυλούρη, ακολούθησε ο πρώτος προσωπικός δίσκος 33 στροφών το 1969.
Ο Βασίλης Σκουλάς όμως έκανε τη σημαντικότερη δισκογραφική του δουλειά και άρχισε να συνεργάζεται με έντεχνους Έλληνες συνθέτες από το 1980, με το δίσκο "Σεργιάνισμα στην Κρήτη". Ακολούθησαν η "Κρητική ανθολογία", "Τα τραγούδια του σίδερου και του νερού" σε μουσική του Γιάννη Μαρκόπουλου, και πολλοί άλλοι.
Την περίοδο 1981-85 είχε πραγματοποιήσει μια σειρά, από εμφανίσεις στην Αθήνα στο θέατρο Παρκ, στο έργο "Καφενείον η Ελλάς" και στο θίασο του Γιάννη Βόγλη, στη θεατρική παράσταση του έργου του Νίκου Καζαντζάκη "Καπετάν Μιχάλης", στην Ελλάδα και στο εξωτερικό.
Η πορεία του Βασίλη Σκουλά θα αλλάξει όταν το 1995 συμμετείχε σε δύο τραγούδια στο μουσικό έργο "Αιολία" του Μιχάλη Νικολούδη, ερμηνείες οι οποίες τον έκαναν να στραφεί και στο έντεχνο Ελληνικό τραγούδι.
Το 2002 κυκλοφόρησε διπλός δίσκος με μερικές από τις πιο γνωστές επιτυχίες του και διασκευές σε διάφορα κλασσικά Κρητικά τραγούδια και χορούς.
Στις 23 Σεπτεμβρίου 2012 ο Βασίλης Σκουλάς έκανε μια επιτυχημένη εμφάνιση στο Ωδείο Ηρώδου Αττικού που λόγω της μεγάλης απήχησης του κόσμου επαναλήφθηκε στις 29 Σεπτεμβρίου 2012.
Ο Βασίλης Σκουλάς διατηρεί μέχρι σήμερα, το ίδιο πάθος και μεράκι, να δημιουργεί και να διατηρεί το δικό του στέκι εμφανσεων, την πασίγνωστη ταβέρνα "Ντελίνα", στο χωριό του, τα Ανώγεια.
Αγριδάκι Κερύνειας

Τοποθεσία

Το Αγριδάκι στα βόρεια με τη Λάπηθο, στα ανατολικά με τον Σύσκληπο, στα νοτιοοανατολικά με τον Άγιο Ερμόλαο, στα νοτιοδυτικά με τον Κοντεμένο και στα δυτικά με τον Λάρνακα της Λαπήθου.

Ονομασία

Η ονομασία του χωριού στα ελληνικά σημαίνει μικρή έκταση γης.
2046 Λένινγκραντ

Φυσικά χαρακτηριστικά

Η μέση διάμετρος του Λένινγκραντ εκτιμάται σε 27 χιλιόμετρα περίπου. Η μάζα του εκτιμάται σε 10 τρισεκατομμύρια τόνους (για μέση πυκνότητα 2 g/cm³).
Χρήστος Αγγελομάτης

Βιογραφία

Ο Αγγελομάτης γεννήθηκε στη Σμύρνη. Ως έτος γέννησης αναφέρεται το 1899 και το 1903. Εκεί φοίτησε στο Ελληνογαλλικό Λύκειο του Χρήστου Αρώνη. Ξεκίνησε τη σταδιοδρομία του στο χώρο του τύπου ως συνεργάτης της εφημερίδας Εστία της γενέτειράς του. Μετά τη Μικρασιατική καταστροφή ήλθε στην Ελλάδα όπου ασχολήθηκε, επίσης, με τη δημοσιογραφία. Συνεργάστηκε με διάφορα έντυπα, όπως η εφημερίδα Νέα Ημέρα, Τα Χρονικά, ο Ελληνικός Ταχυδρόμος, τα περιοδικά Ναυτική Ελλάς, Ελληνική Δημιουργία, 
Νεολαία, Πολλές από τις μελέτες του δημοσιεύτηκαν κατά το δεύτερο μισό της δεκαετίας του 1930 στη Νέα Εστία. Ως μεταφραστής, ο Αγγελομάτης ασχολήθηκε με την απόδοση στα ελληνικά διηγημάτων της ξένης λογοτεχνίας.
Διετέλεσε αρχισυντάκτης και διευθυντής σύνταξης στις αθηναϊκές εφημερίδες Σκρίπ, Ακρόπολις και Εστία. Επίσης συνεργάστηκε με την βορειοελλαδική εφημερίδα Μακεδονία, υπογράφοντας τις συνεργασίες του ως Βόρειος. Στην κατοχική περίοδο έπαψε να δημοσιογραφεί, από αντίδραση στην επιβληθείσα λογοκρισία. Υπήρξε πρόεδρος της Ένωσης Κριτικών Θεάτρου και Μουσικής, μέλος της Ε.Σ.Η.Ε.Α. και της Ένωσης Ελλήνων Λογοτεχνών.
Ο Αγγελομάτης απεβίωσε στην Αθήνα το 1979.
Περιοχή Μπουτιάμα

Μεταφορές

Ο ασφαλτοστρωμένος οδικός κορμός T4 από τη Μουάνζα (Mwanza) προς τα σύνορα της Κένυα, περνά μέσα από την Επαρχία Μπουτιάμα (Butiama District), με κατεύθυνση από νότο προς βορρά. Ο οδικός άξονας Τ17 από τη Μουσόμα (Musoma) στην Περιφέρεια Αρούσα (Arusha Region), περνά μέσα από την Περιοχή, με κατεύθυνση από βορρά προς νότο.

Διοικητικές υποδιαιρέσεις

Από το 2012, η Περιοχή Μπουτιάμα (Butiama District), διαιρείται διοικητικά σε 20 Τμήματα:
Αστρονομική Εταιρεία της Γαλλίας

Η Αστρονομική Εταιρεία της Γαλλίας (Société astronomique de France, γνωστή και με τα αρχικά SAF), είναι μη κερδοσκοπικός σύλλογος, που ιδρύθηκε στο Παρίσι από τον Γάλλο αστρονόμο Καμίγ Φλαμμαριόν το 1887. Σκοπός της είναι η προαγωγή της αναπτύξεως της αστρονομίας και της ενασχολήσεως με την επιστήμη αυτή.

Ιστορία

Η Αστρονομική Εταιρεία της Γαλλίας ιδρύθηκε από τον Καμίγ Φλαμμαριόν και ένδεκα άλλα πρόσωπα στις 28 Ιανουαρίου 1887, στο διαμέρισμα του Φλαμμαριόν, στην οδό Cassini 16, κοντά στο Paris Observatory. Η Εταιρεία περιλαμβάνει στα μέλη της τόσο επαγγελματίες, όσο και ερασιτέχνες αστρονόμους, Γάλλους, όσο και υπηκόους ξένων κρατών.
Ο σκοπός της, όπως αναφέρεται στην ιδρυτική της διακήρυξη, είναι «να γνωρίσει μεταξύ τους ανθρώπους που ασχολούνται πρακτικώς ή θεωρητικώς με την Αστρονομία, ή που ενδιαφέρονται για την ανάπτυξη αυτής της επιστήμης και την επέκταση της επιρροής της για τον διαφωτισμό του νου. Οι προσπάθειές της θα υποστηρίζουν την ανάπτυξη και επέκταση αυτής της επιστήμης, και θα διευκολύνουν... ...όσους επιθυμούν να αρχίσουν αστρονομικές σπουδές. `Ολοι οι φίλοι της Επιστήμης και της Προόδου προσκαλούνται να μετάσχουν στη σύνθεση και στην ανάπτυξή της.»
Στις 4 Απριλίου 1887 έδρα της Εταιρείας έγινε το Hôtel des Sociétés Savantes στη οδό Σερπάν, στο 6ο Δημοτικό Διαμέρισμα Παρισιού. Η Εταιρεία κατασκεύσε ένα μικρό αστεροσκοπείο στον τελευταίο όροφο του κτιρίου προς χρήση των μελών της, το οποίο λειτούργησε από το 1890 μέχρι το 1968 και ήταν γνωστό ως το «Αστεροσκοπείο της οδού Σερπάν». Στις 17 Οκτωβρίου 1966 τα γραφεία και η έδρα της Εταιρείας μετακόμισαν στο συνεδριακό κέντρο «Maison de la Chimie», και από το 1974 στεγάζονται στην οδό Beethoven 3, στο 16ο Δημοτικό Διαμέρισμα Παρισιού (ΤΚ 75016).
Μέχρι σήμερα, 49 πρόσωπα έχουν διατελέσει Πρόεδροι της Εταιρείας, μεταξύ των οποίων πολλοί διακεκριμένοι επιστήμονες.

Αστεροειδής

Ο αστεροειδής 4162 SAF, που ανακαλύφθηκε στις 24 Νοεμβρίου 1940 από τον Γάλλο αστρονόμο Αντρέ Πατρύ στο Αστεροσκοπείο της Νίκαιας, ονομάσθηκε έτσι προς τιμή της Αστρονομικής Εταιρείας της Γαλλίας (από τα γαλλικά αρχικά της).
Αλωνιστική μηχανή

Η αλωνιστική μηχανή είναι αγροτικό εργαλείο για να διαχωρίσει τον καρπό (σιτάρι κ.α.) από το άχυρο. Σήμερα έχει εκτοπιστεί από την θεριζοαλωνιστική μηχανή που ταυτόχρονα αλώνει το σιτάρι αμέσως μετά την στιγμή του θερισμού.
Τζων Νιούλαντς

Βιογραφία

Ο Νιούλαντς γεννήθηκε στην περιοχή Σάουθγουαρκ (Southwark) του Λονδίνου στις 26 Νοεμβρίου 1837. Ο πατέρας του ήταν Σκώτος πρεσβυτεριανός ιερέας και η μητέρα του Ιταλικής καταγωγής, απ' όπου προέρχεται και το ασυνήθιστο (για Βρετανό) μεσαίο όνομα "Reina". Έλαβε τη στοιχειώδη εκπαίδευση από τον πατέρα του κατ' οίκον και όταν ολοκλήρωσε αυτό τον κύκλο σπουδών γράφτηκε στο Royal College of Chemistry προκειμένου να σπουδάσει χημικός με καθηγητή τον Άουγκουστ φον Χόφμαν (August von Hofmann). Ωστόσο, εκείνη την εποχή τον ενδιέφεραν οι κοινωνικοί αγώνες και η ιταλική καταγωγή του τον ώθησε να μεταβεί, το 1860, στην Ιταλία, όπου πολέμησε, ως εθελοντής, με τις δυνάμεις του Τζουζέπε Γκαριμπάλντι στην εκστρατεία του για την ενοποίηση της Ιταλίας και έλαβε μέρος στην εισβολή στη Νάπολι. Επέστρεψε στο Λονδίνο το 1864 και ασχολήθηκε με την Αναλυτική χημεία αρχικά ως ανεξάρτητος και στη συνέχεια ως επικεφαλής χημικός στη βιομηχανία ζάχαρης του Τζέιμς Ντάνκαν (James Duncan). Αργότερα εγκατέλειψε τη βιομηχανία ζάχαρης και έγινε ανεξάρτητος χημικός αναλυτής μαζί με τον αδελφό του Μπέντζαμιν.

Η περιοδικότητα των στοιχείων

Ο Νιούλαντς ήταν από τους πρώτους (αν όχι ο πρώτος) που διέβλεψε μια περιοδική σχέση των ατομικών βαρών των χημικών στοιχείων. Το 1864 απέστειλε στο περιοδικό Chemical News επιστολή με την οποία εξηγούσε τη θεωρία του για την περιοδικότητα των στοιχείων και το 1865 διατύπωσε τον "Κανόνα των οκτάβων", στον οποίο διατύπωνε την άποψη ότι "οποιοδήποτε χημικό στοιχείο εμφανίζει ανάλογες χημικές ιδιότητες με το όγδοο στη σειρά στοιχείο που ακολουθεί στον πίνακα":
Όπως φαίνεται από τον πίνακα, ο Νιούλαντς είχε κατατάξει τα στοιχεία κατά τάξη αυξανόμενου ατομικού βάρους οριζόντια (και όχι κατακόρυφα όπως έκανε αργότερα ο Ντμίτρι Μεντελέγιεφ). Η αλληλουχία αυτή έμοιαζε με την επανάληψη της μουσικής νότας στην αρχή και στο τέλος μιας οκτάβας στη μουσική, γι' αυτό και την ονόμασε έτσι. Ο κανόνας του Νιούλαντς αρχικά αγνοήθηκε ή και λοιδορήθηκε ως φανταστική σύλληψη που δεν άξιζε περισσότερης προσοχής. Η ιδέα όμως αυτή αποτέλεσε το έναυσμα της σκέψης περί περιοδικότητας των στοιχείων του Μεντελέγιεφ και άλλων που συνέβαλαν στη δημιουργία του περιοδικού πίνακα των στοιχείων όπως είναι γνωστός σήμερα. Οι ελλείψεις στον πίνακα του Νιούλαντς αποδόθηκαν σε στοιχεία που δεν είχαν ακόμη ανακαλυφθεί: Ο πίνακάς του προέβλεψε την ύπαρξη του γερμανίου. Η επιστολή που έστειλε στο περιοδικό το 1864 με την προς δημοσίευση ιδέα του τελικά απορρίφθηκε. Η εργασία του αναγνωρίστηκε σχεδόν δύο δεκαετίες αργότερα, όταν το 1887 τιμήθηκε με το μετάλλιο Ντέιβι (Davy Medal) της "Βασιλικής Εταιρείας" (Royal Society), το οποίο είχαν λάβει, για τον ίδιο λόγο, ήδη από το 1885 ο Μεντελέγιεφ και ο Γιούλιους Λόταρ Μέγιερ (Julius Lothar Meyer) για τη μετέπειτα από τον Νιούλαντς επινόηση του περιοδικού πίνακα.
Ο Νιούλαντς απεβίωσε στο Λονδίνο στις 29 Ιουλίου 1898 έχοντας εκδώσει ένα μικρό φυλλάδιο "περί της ανακάλυψης του Περιοδικού Νόμου" (Discovery of the Periodic Law) το 1884.
Ιωάννης του Ραντάτσο

Βιογραφία

Ο Ιωάννης του Ραντάτσο ήταν ο πιο ισχυρός ευγενής της Σικελίας κατά τη διάρκεια της βασιλείας του αδελφού του Πέτρου Β΄ της Σικελίας και του ανιψιού του Λουδοβίκου της Σικελίας. Όταν απεβίωσε ο αδελφός του Πέτρος Β΄ (1342), ανέλαβε την αντιβασιλεία και την κηδεμονία του Λουδοβίκου, υιού του Πέτρου Β΄. Την εποχή του έγινε πάπας ο Κλήμης ΣΤ΄ (1242) και αποφάσισε μπροστά στον Οθωμανικό κίνδυνο να συμφιλιωθεί με τους Καταλανούς και να διακόψει οριστικά τον πόλεμο που είχε ξεκινήσει ο προκάτοχος του Πάπας Βενέδικτος ΙΒ΄ με τους αφορισμούς. Ο πάπας ανέθεσε στον Λατίνο πατριάρχη και την σύναψη ειρήνης ανάμεσα στους Καταλανούς και στον Γκωτιέ ΣΤ΄ του Μπριέν.  Η Οθωμανική εκστρατεία που ακολούθησε απέτυχε αλλά οι Καταλανοί επέστρεψαν στους κόλπους της παπικής εκκλησίας. 
Μπόρεσε και κράτησε την ειρήνη κατά τη διάρκεια της αντιβασιλείας του, αν και υποστήριζε τη μερίδα των Καταλανών έναντι των ευγενών της Σικελίας. Έτσι όρισε τον Καταλανό Μπλάσκο Β΄ ντ' Αλαγκόνα ως διάδοχό του. Απεβίωσε το 1348 κατά τη διάρκεια της Επιδημίας Πανώλους και ετάφη στον Καθεδρικό της Κατάνης, δίπλα στον πατέρα του. Μετά το θάνατό του ξέσπασε πόλεμος.
Πρωτοκυκλαδικό πήλινο σκεύος αρ. Π5058 στο Εθνικό Αρχαιολογικό Μουσείο

Περιγραφή

Είναι διακοσμημένο με εγχάρακτες παραστάσεις ναυτικής ζωής. Ένα κωπήλατο πλοίο αρμενίζει στο αφρισμένο πέλαγος. Είναι πλαισιωμένο από μια διπλή μπορντούρα με τρίγωνα. Το σκεύος στενεύει σε ένα σημείο για να καταλήξει σε δύο κοντά πόδια ή χερούλια. Στο σημείο αυτό η διακόσμηση καταλήγει σε ηβικό τρίγωνο με αιδοίο, το οποίο είναι επίσης πλαισιωμένο από κλαριά και από μια μπορντούρα με τρίγωνα.

Ερμηνεία

Το πλοίο ομοιάζει με μολύβδινα καραβάκια που βρέθηκαν στην Νάξο. Έχει σχήμα μακρόστενο χωρίς βαθιά καρίνα. Η κατεύθυνση του πλοίου, δηλαδή ποιο άκρο είναι η πρύμνη και ποιο πλώρη αποτελεί αντικείμενο μελέτης και δεν έχει εξακριβωθεί ακόμα. Το δεξιό άκρο του καραβιού προεξέχει, ενώ στο υψωμένο άλλο άκρο είναι αναρτημένο ένα ψάρι από το οποίο κρέμονται κορδέλες που κυματίζουν. Το στενόμακρο σχήμα του πλοίου υποδεικνύει ότι σίγουρα δεν ήταν εμπορικό, αλλά μάλλον πειρατικό, οδηγημένο ίσως από τολμηρούς και ένδοξους πολεμιστές. Σχίζει τα νερά με την βοήθεια των κουπιών, που ανάλογα με την πλευρά είναι 14 με 15 κωπηλάτες. Αν ερμηνεύσουμε το ψάρι ως ανεμοδείκτη, όπως το συναντούμε ακόμα και σήμερα σε παραδοσιακά σπίτια του Αιγαίου, τότε το καράβι θα πλέει προς τα δεξιά με ούριο άνεμο. 
Η χρήση του «τηγανόσχημου» σκεύους είναι σήμερα άγνωστη. Ίσως να ήταν τελετουργικό αντικείμενο, τάμα ή και είδος καθημερινής χρήσης.
Χρήστος Ναυπλιώτης

Βιογραφικό

Η Χρήστος Ναυπλιώτης εμφανίστηκε στον ελληνικό στίβο στις αρχές της δεκαετίας του ’30 με τα χρώματα του Πανιωνίου Γ.Σ. και ειδικεύτηκε στο άλμα τριπλούν. Το 1935 υπήρξε μια σημαντική χρονιά γι’ αυτόν και ο σύλλογός του τον τίμησε με το ειδικό βραβείο των διακριθέντων αθλητών ανά αγώνισμα.
Το 1936 επιλέγεται στην εθνική ομάδα για τους Βαλκανικούς Αγώνες, όπου κατακτά το χάλκινο μετάλλιο με 13,85 μ., ενώ το επόμενο έτος, 1937, αναδεικνύεται πανελληνιονίκης με άλμα 14,12 μ.
S4C

Το S4C (ακρωνύμιο του: Sianel Pedwar Cymru, σημαίνει "Κανάλι 4 Ουαλίας") είναι βρετανικός δημόσιος τηλεοπτικός σταθμός ο οποίος εκπέμπει στην ουαλική γλώσσα, ο οποίος εκπέμπει στο Ηνωμένο Βασίλειο και την Ιρλανδία. Είναι το πρώτο κανάλι που απευθύνεται σε θεατές με μητρική γλώσσα τα ουαλικά, και ο τέταρτος τηλεοπτικός σταθμός του Ηνωμένου Βασιλείου, μετά τους BBC One, ITV και BBC Two. Το 2017-2018 είχε κατά μέσο όρο 131 υπαλλήλους. Ξεκίνησε να μεταδίδει προγράμματα στις 1 Νοεμβρίου 1982.
Η έδρα του S4C βρίσκεται στο Καρμάρθεν, στο δημιουργικό και ψηφιακό κέντρο Υρ Εγκίν του Πανεπιστημίου της Ουαλίας Τρίνιτι Σαιντ Νταβίντ. Διαθέτει περιφερειακά γραφεία στο Κέρναρφον και το Κάρντιφ. 
Όταν πρωτοϊδρύθηκε, το κανάλι—το οποίο αρχικά μετέδιδε σε αναλογικό σήμα—ήταν δίγλωσσο (μετέδιδε στα ουαλικά και αγγλικά) εκτός από τις ώρες με τη μεγαλύτερη τηλεθέαση, ενώ τα αγγλόφωνα προγράμματα περιλάμβαναν τη ταυτόχρονη ή μαγνητοσκοπημένη μετάδοση προγραμμάτων του Channel 4 (στο μεγαλύτερο μέρος της Ουαλίας, το κανάλι δεν ήταν διαθέσιμο με αναλογικό σήμα). Όταν η μετάβαση στο ψηφιακό σήμα ξεκίνησε και ολοκληρώθηκε χρόνια αργότερα, το S4C προσέθεσε ένα δεύτερο, πλήρως ουαλόφωνο κανάλι με το τίτλο S4C Digidol ("ψηφιακό"). Με την ολοκλήρωση της μετάβασης στο ψηφιακό σήμα στην Ουαλία, στις 31 Μαρτίου 2010, το αγγλόφωνο Channel 4 έγινε διαθέσιμο σε όλη την Ουαλία, ενώ το δίγλωσσο αναλογικό κανάλι του S4C έκλεισε. Από τότε, το μοναδικό κανάλι του S4C ονομάζεται S4C Digidol, διατίθεται στο Freeview, δορυφορικά και καλωδιακά, ενώ τα προγράμματα του εκπέμπονται αποκλειστικά στα ουαλικά. Το S4C δεν παράγει προγράμματα στα αγγλικά, αλλά όταν χρησιμοποιείται η αγγλική σε διάφορα προγράμματα, παραμένει αμετάφραστο. Επίσης, τα περισσότερα προγράμματα περιέχουν αγγλικούς υπότιτλους, οι οποίοι μπορούν να βρεθούν από το τηλεκοντρόλ του θεατή.
Λεοπόλδος της Βαυαρίας (1846-1930)

Βιογραφία

Ο Λούιτπολντ-Μαξιμίλιαν-Γιόζεφ-Μαρία-Άρνουλφ ήταν γιος του Λεοπόλδου αντιβασιλιά της Βαυαρίας και της Αυγούστας-Φερδινάνδας των Αψβούργων-Λωρραίνης, κόρης του Λεοπόλδου Β΄ μεγάλου δούκα της Τοσκάνης.
Ο Λεοπόλδος ήταν ανιψιός του Όθωνα της Ελλάδας. Το Σύνταγμα του 1843 προέβλεπε, σε περίπτωση ατεκνίας του, τη διαδοχή από το νεότερο αδελφό του, αρκεί να μην ήταν ήδη βασιλιάς άλλης χώρας. Πράγματι, όταν ο Όθων απεβίωσε το 1867, διεκδικητής βασιλιάς της Ελλάδας έγινε ο Λεοπόλδος αντιβασιλιάς της Βαυαρίας. Αυτός απεβίωσε το 1912 και τον διαδέχθηκε στην αξίωση ο πρωτότοκος γιος του, που το επόμενο έτος έγινε ο Λεοπόλδος Γ΄ της Βαυαρίας. Έτσι από το 1913 ο δευτερότοκος Λεοπόλδος έγινε διεκδικητής βασιλιάς της Ελλάδας. Απεβίωσε το 1930 και στην αξίωση τον διαδέχθηκε ο Γεώργιος και όταν αυτός απεβίωσε, ο Κόνραντ.
Ο.Φ. Ιεράπετρας

Ιστορία

Η ίδρυση του Ομίλου Φιλάθλων Ιεράπετρας το 1970 προήλθε από την ένωση των τότε δύο ομάδων της Ιεράπετρας, της Θύελλας και του Διαγόρα. Στην δεκαετία του 1970, ο ΟΦΙ αγωνίστηκε στην τότε Εθνική Ερασιτεχνική Κατηγορία, η οποία ήταν η αμέσως επόμενη κατηγορία μετά τη Β΄ Εθνική, και έχοντας στις τάξεις του μόνο ντόπιους παίκτες. Η έδρα του την εποχή εκείνη ήταν το γήπεδο στη περιοχή Αλυκή Ιεράπετρας.
Στις επόμενες δεκαετίες είχε πάντα πρωταγωνιστικό ρόλο αγωνιζόμενος συνήθως στο πρωτάθλημα Δ΄ Εθνικής αλλά και στην Α Λασιθίου και βέβαια στην Γ΄ Εθνική .
Από τις σημαντικές στιγμές της ιστορίας του,θεωρείται η κατάκτηση του περιφερειακού πρωταθλήματος του ομίλου της Κρήτης την περίοδο 2005-06 και η άνοδος του στη Γ΄ Εθνική. Αγωνιζόμενος για πρώτη φορά στην ιστορία του στο πρωτάθλημα της Γ΄ Εθνικής 2006-2007, έκανε μια αξιοπρεπή πορεία, δεν κατάφερε όμως να σωθεί κυρίως λόγω απειρίας. Αξιοσημείωτο από την παρουσία του οι δύο νίκες επί της Παναχαϊκής (Παναχαϊκή-ΟΦΙ 0-1 στην Πάτρα, και ΟΦΙ-Παναχαϊκή 2-1 στην Ιεράπετρα). Αργότερα τον δεκέμβριο του 2018 σπουδαία διακρίθηκε ισόπαλη ενάντια στον Παναθηναϊκό μέσα στο Ολυμπιακό Στάδιο Αθηνών για το κύπελλο Ελλάδας στην φάση των ομίλων με 2-2.
Tην  σεζόν 2017-18  κατέλαβε την τρίτη θέση στο πρωτάθλημα στο πρωτάθλημα της Γ Εθνικής και προπάντων κατέκτησε το κύπελλο Ερασιτεχνών Ελλάδος νικώντας την Νίκη Βόλου με 2-0 στον τελικό στο Κερατσίνι.  
Η  πιό  επιτυχημένη σεζόν στην ιστορία του θεωρείται  η 2018-19 οπότε και στέφεται πρωταθλητής του 5ου ομίλου της Γ' Εθνικής και κερδίζει την άνοδό του στην Β' Εθνική για πρώτη φορά στην ιστορία του ΟΦΙ.

Έδρα

Η έδρα του ΟΦΙ είναι το Βουζουνεράκειο στάδιο της Ιεράπετρας, χωρητικότητας 3.000 θέσεων, το οποίο θεωρείται μία από τις πιό ισχυρές έδρες πανελληνίως .

Φίλαθλοι

Οι οργανωμένοι οπαδοί του ΟΦΙ λέγονται ΚΟΥΡΗΤΕΣ ,και ο σύνδεσμος τους είναι ,σίγουρα, ένας από τους πιο δυναμικούς επαρχιακούς συνδέσμους πανελληνίως.
Το Τατουάζ

Υπόθεση

Η Άννα Ραζή, γυναίκα του Τόνυ Νιβέν και κόρη του εμπόρου Θεοχάρη Ραζή, ταξιδεύει μαζί με την φίλη της, την Νικόλ, από το Λονδίνο, πίσω στην Ελλάδα. Εκεί η Άννα σκοπεύει να συναντήσει στην Αίγινα τον Αλέξανδρο Μελά, έναν άνδρα με τον οποίο συνομιλούν εδώ και ένα χρόνο μέσω Facebook. Οι δυο νέοι ζουν μερικές βραδιές πάθους, μέχρι που ο Αλέξανδρος εξαφανίζεται, δίχως να αφήσει στοιχεία πίσω του. Η ανακάλυψη μιας νεκρής γυναίκας στο δωμάτιο του τον καθιστά καταζητούμενο δολοφόνο. Η εξαφάνιση της Άννας λίγες ημέρες μετά θα προκαλέσει τη σύγχυση των συγγενών της.

Κριτική

Η σειρά έλαβε μεικτές κριτικές στο σύνολο. Στην ιστοσελίδα YouRate, η βαθμολογία της είναι 57 στα 100, βασισμένη σε 6 κριτικές.
Γράφοντας για το yupiii.gr, ο Κωνσταντίνος Αντωνάτος ξεχώρισε τον πρωταγωνιστή της σειράς, Στέφανο Μιχαήλ, σημειώνοντας πως: "είναι ακριβώς αυτό που πρέπει, ένας αρκετά καλός ηθοποιός που λατρεύει ο φακός" και χαρακτηρίζοντας τον ως "ξεκάθαρα το πιο δυνατό πρόσωπο της σειράς...". Επαίνεσε και τον Απόστολο Γκλέτσο, εξηγώντας πως "Ο άλλοτε ζεν πρεμιέ είναι στην πιο ώριμη φάση της καριέρας του και εντυπωσιάζει από την πρώτη στιγμή με την ευκολία που μεταλλάσσεται από τρυφερός σύντροφος σε πληγωμένος απειλητικός πατέρας".

Μουσική στη σειρά

Χρίστος Στυλιανού - Για να 'σαι πάντα εδώ
Χρίστος Στυλιανού - Σ' ένα χαρτί
Christos Stylianou feat. Eleni Geraki - Cuando Vuelvas Amor
Ιουλία η Πρεσβύτερη

Νεανική ζωή

Ήταν κόρη του Οκταβιανού Αυγούστου και της δεύτερης συζύγου του Σκριβωνίας, κόρης του Λεύκιου Σκριβώνιου Λίβο. Γεννήθηκε το 39 πΧ· ο πατέρας της είχε γεννηθεί Γάιος Οκτάβιος, αλλά όταν υιοθετήθηκε από τον μεγάλο θείο του Γάιο Ιούλιο Καίσαρα, έλαβε το επώνυμο Ιούλιος Καίσαρας. Επειδή είχαν το ίδιο μικρό όνομα, για να τον ξεχωρίζουν, τον αποκαλούσαν Οκταβιανό (= μικρό Οκτάβιο)· έτσι τον καλούν οι ιστορικοί ως το 27 πΧ. Την ημέρα που γεννήθηκε η Ιουλία ο Οκταβιανός διαζεύχθηκε την Σκριβωνία και σύντομα μετά παρέλαβε την κόρη μαζί του. Κατά το Ρωμαϊκό έθος, είχε τον πλήρη γονικό έλεγχο επάνω της. Όταν αυτή μεγάλωσε αρκετά και έμαθε να συμπεριφέρεται αριστοκρατικά, την έστειλε να μένει με την τρίτη σύζυγό του Λιβία Δρουσίλλα. Η εκπαίδευσή της ήταν αυστηρή και κάπως παλαιομοδίτικη: επιπρόσθετα από τις σπουδές της ο Σουητώνιος μας πληροφορεί, ότι έμαθε να κλώθει και να υφαίνει. Ο Μακρόβιος αναφέρει "την αγάπη της για τη λογοτεχνία και τον πολιτισμό, κάτι εύκολο σε ένα τέτοιο σπιτικό".
Η κοινωνική ζωή της ελεγχόταν με σοβαρότητα: της επιτρεπόταν να μιλά μόνο σε άτομα, που ο πατέρας της είχε εξετάσει. Ο Οκταβιανός είχε μεγάλη επιρροή στην κόρη του και ήθελε αυτή να έχει τους καλύτερους διδασκάλους. Ο Μακρόβιος μας μεταφέρει την εξής παρατήρηση του Αυγούστου: "έχω δύο δύστροπες κόρες, που πρέπει να κάνω υπομονή: το Ρωμαϊκό κοινό και την Ιουλία". 
Το 37 πΧ οι φίλοι του Οκταβίου, Γάιος Μαικήνας και Μάρκος Βιψάνιος Αγρίππας κατέληξαν σε συμφωνία με τον μεγάλο αντίπαλο του Οκταβίου, τον Μάρκο Αντώνιο: συμφωνήθηκε ο γάμος του 10ετούς γιου αυτού Μάρκου Αντωνίου Αντύλλου με την 2ετή Ιουλία. Ο γάμος δεν υλοποιήθηκε, καθώς άρχισε εμφύλιος πόλεμος. Το 31 πΧ ο Οκταβιανός και ο Αγρίππας νίκησαν τον Αντώνιο και τη σύζυγό του Κλεοπάτρα Ζ΄. Οι δύο ηττημένοι αυτοκτόνησαν στην Αλεξάνδρεια και ο Οκταβιανός έγινε μόνος ηγέτης της Ρωμαϊκής Αυτοκρατορίας.
Πιέτρο Μοτσενίγκο

Στρατιωτικές επιτυχίες

Ο Πιέτρο Μοτσενίγκο ήταν ένας από τους κορυφαίους Βενετούς στρατάρχες, αναδιοργάνωσε το Βενετσιάνικο ναυτικό που είχε διαλυθεί όταν η Οθωμανική Αυτοκρατορία κατέλαβε την Χαλκίδα (1470). Κυρίευσε και κατέστρεψε την Σμύρνη (1472), τοποθέτησε την Βενετή Αικατερίνη Κορνάρο μετά τον θάνατο του συζύγου της Ιακώβου Β΄ της Κύπρου και του γιου της Ιακώβου Γ΄ της Κύπρου (1474) βασίλισσα της Κύπρου υπό Βενετική προστασία. Η Αικατερίνη Κορνάρο θα κληροδοτήσει αργότερα την Κύπρο στην Δημοκρατία της Βενετίας (1489). Νίκησε ξανά τους Τούρκους στα Σκόδρα αλλά μετά την κατάληψη της πόλης πέθανε από επιδημία. 
Τάφηκε στον Ναό Αγίων Ιωάννου και Παύλου παραδοσιακό τόπο ταφής των δόγηδων από τον 15ο αιώνα, ο τάφος του διακοσμήθηκε από τον Πιέτρο Λομπάρντο (1435 - 1515). Ο Κοριολάν Κιππίκο (1425 - 1493) ένας από τους σπουδαιότερους στρατηγούς του περιγράφει την εκστρατεία του 1474 - 1475 και δίνει σημαντικές πληροφορίες για τις συγκρούσεις ανάμεσα στους χριστιανούς και τους Οθωμανούς τον 15ο αιώνα. Ο Πιέτρο Μοτσενίγκο παντρεύτηκε την Λάουρα Ζόρζι.
Β΄ κατηγορία ποδοσφαίρου ανδρών Κύπρου 2000-01

Σύστημα διεξαγωγής

Στο πρωτάθλημα της Β΄ κατηγορίας 2000-01 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 2001-02. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 2001-02.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Γύπες του Παλαιού Κόσμου

Ταξινόμηση

Οι γύπες του Παλαιού Κόσμου ανήκουν στην τάξη των Αετόμορφων, που περιλαμβάνει τους αετούς, τις γερακίνες, τους κίρκους και τα σαΐνια. Δεν συγγενεύουν στενά με τους Γύπες του Νέου Κόσμου και τους κόνδορες και δεν έχουν την ίδια αίσθηση της όσφρησης. Οι γύπες του Παλαιού Κόσμου είναι πιθανώς μια πολυφυλετική ομάδα εντός της οικογένειας των Αετίδων, με τον Γυπαετό, τον Ασπροπάρη και τον Γυποϊέραξ να ξεχωρίζουν. Αυτή η κατηγορία περιλαμβάνει 2 υποοικογένειες: τους Γυπαετίνες (τα προαναφερθέντα είδη, που συμπληρώνονται με τον Μαδαγασκαριανό φιδαετό) και τους Γυπίνες (Aegypious, Gyps, Sarcogyps, Torgos, Trigonoceps και πιθανόν Necrosyrtes). Η πρώτη ομάδα φαίνεται να είναι ένθετα με τους Περνίνες, ενώ η δεύτερη είναι στενά συγγενική και ενδεχομένως ακόμη και συνώνυμη με τους Αετίνες. Στους Γυπίνες, τα γένη αυτά είναι συγγενεύουν στενά και πιθανόν να ανήκουν στο ίδιο γένος.
Αζάια Τόμας

Sacramento Kings (2011-2014)

Ο Τόμας επιλέχτηκε στο νούμερο 60 των Σακραμέντο Κινγκς στο δεύτερο γύρο του draft του NBA to 2011. Ήταν το τελικό pick του draft. Στις 19 Φεβρουαρίου του 2012 ο Τόμας έκανε το πρώτο του double-double με 23 πόντους και 11 ασίστ απέναντι στους Κλίβελαντ Καβαλίερς.
Στις 1η Μαρτίου του 2012 ο Τόμας ψηφίστηκε ως Rookie of the month ενώ όσον αφορά τον τίτλο Rookie of the year τερμάτισε στην 7η θέση. 
Στις 19 Ιανουαρίου του 2014 πέτυχε νέο ρεκόρ καριέρας με 38 πόντους στην ήττα απέναντι στους Οκλαχόμα Σίτι Θάντερ.

Phoenix Suns (2014-2015)

Στις 12 Ιουλίου του 2014 ο Τόμας αποκτήθηκε από τους Φοίνιξ Σανς. Στις 14 Απριλίου του 2014 ο Τόμας υποβάλλεται σε μια πετυχημένη αρθροσκόπηση του αριστερού κορμού για ένα τραυματισμό που τον ταλαιπωρούσε από την προηγούμενη σεζόν. Ο Τόμας για μια ακόμα φόρα ισοφάρισε κάποιο από τα προηγούμενά του ρεκόρ και σκόραρε 23 πόντους στη νίκη με 94-89 απέναντι στους Σαν Αντόνιο Σπερς.

Boston Celtics (2015-2017)

Στις 19 Φεβρουαρίου του 2015 ο Τόμας μετακινήθηκε στους Μπόστον Σέλτικς ως ανταλλαγή με τον Marcus Thornton. Τρεις μέρες αργότερα, έκανε το ντεμπούτο του με τους Celtics στην ήττα με 118-111 απέναντι στους Λος Άντζελες Λέικερς σκοράροντας 21 πόντους ερχόμενος μάλιστα από τον πάγκο. Τη χρονιά αυτή ο Τόμας τερμάτισε δεύτερος στο τίτλο NBA Sixth Man of the Year Award.
Την περίοδο 2016-2017 ο μέσος όρος πόντων του αυξάνεται και σημειώνει το μεγαλύτερο του ρεκόρ με 44 πόντους στη νίκη  με 112-109 απέναντι στους Μέμφις Γκρίζλις. Οδήγησε την ομάδα του Boston στα play offs.